CELEX: C2006/281/70
Language: sk
Date: 2006-11-18 00:00:00
Title: Vec T-257/06: Žaloba podaná 15. septembra 2006 – Budějovický Budvar/ÚHVT – Anheuser-Busch (slovná ochranná známka BUD )

18.11.2006   
            
            
               SK
            
            
               Úradný vestník Európskej únie
            
            
               C 281/39
            
         Žaloba podaná 15. septembra 2006 – Budějovický Budvar/ÚHVT – Anheuser-Busch (slovná ochranná známka „BUD“)
   (Vec T-257/06)
   (2006/C 281/70)
   Jazyk žaloby: francúzština
   Účastníci konania
   
      Žalobca: Budějovický Budvar, národní podnik (České Budějovice, Česká republika) (v zastúpení: F. Fajgenbaum, advokát)
   
      Žalovaný: Úrad pre harmonizáciu vnútorného trhu (ochranné známky a vzory) (ÚHVT)
   
      Ďalší účastník konania pred odvolacím senátom: Anheuser-Busch, Incorporated
   Návrhy žalobcu
   
               —
            
            
               zrušiť napadnuté rozhodnutie R 802/2004-2 vydané 28. júna 2006 druhým odvolacím senátom ÚHVT,
            
         
               —
            
            
               zamietnuť prihlášku slovnej ochrannej známky „BUD“ č. 1 737 121 pre služby tried 35, 38, 41 a 42,
            
         
               —
            
            
               oznámiť rozhodnutie vydané Súdom prvého stupňa ÚHVT,
            
         
               —
            
            
               zaviazať spoločnosť Anheuser-Busch na náhradu všetkých výdavkov a trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Anheuser-Busch, Incorporated.
   
      Prihlasovaná ochranná známka Spoločenstva: slovná ochranná známka „BUD“ pre služby zaradené do tried 35, 38, 41 a 42 – prihláška č. 1 737 121.
   
      Majiteľ ochrannej známky alebo označenia, ktoré je základom námietky: žalobca.
   
      Ochranná známka alebo označenie, ktoré je základom námietky: chránené označenie pôvodu piva „BUD“ určené na označovanie piva.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 62 ods. 1 nariadenia č. 40/94 (1), ako aj článku 20 vykonávacieho nariadenia č. 2868/95 (2) tým, že odvolací senát nemá právomoc rozhodnúť o platnosti označenia pôvodu, ktoré žalobca uvádza vo svojej námietke. Žalobca rovnako tvrdí, že označenie „BUD“ je označením pôvodu, ktoré je chránené tak vo Francúzsku, ako aj v Rakúsku. Žalobca sa navyše odvoláva na nesprávne uplatnenie článku 8 ods. 4 nariadenia č. 40/94 v tom zmysle, že podľa jeho názoru je označenie pôvodu „BUD“ označením používaným v obchodnom styku.
   
      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, 1994, s. 1; Mim. vyd. 17/001, s. 146).
   
      (2)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, 1995, s. 1; Mim. vyd. 17/001, s. 189).